З усёй адказнасцю магу сказаць: “У нашага “Кірмаша” — Беларуская Душа”. Гурт ад часу стварэння актыўна далучае сотні людзей да нацыянальнай беларускай культуры. Нашая творчасць цікавая і спецыялістам, і аматарам. З народных глыбінь чэрпаем унікальныя матэрыялы, і праз нашыя песні, мелодыі, строі праяўляецца вялікая Беларуская Душа. Яна ж адкрываецца — не ўсім, а найперш тым, хто ўмее чуць, бачыць, адчуваць сэрцам сапраўдную Прыгажосць.